नयाँ जनादेश पाएका व्यक्ति प्रधानमन्त्री हुन ढोका खोलिदिँदै सरकारले राजीनामा गर्नका लागि समानुपातिक तर्फको मतसंख्या निर्वाचन आयोगले सार्वजनिक गर्न सकेको छैन । यो अवस्थामा काम चलाउ सरकारले भटाभट राजनीतिक नियुक्तिहरू भने गरिरहेको देखिन्छ । आज नियुक्त गरिएका पदहरुमा आएका व्यक्तिहरुलाई भोलि बहुमतको सरकारले राखिरहन्छ भन्ने कुनै ग्यारेन्टी नभएकाले यस्तो अवस्थामा भएका नियुक्तिले जनतामा राम्रो सन्देश प्रवाह पक्कै भएको छैन ।
